Will Scarlet

Will Scarlet ("Vilhelmo skarlata") estas probable fikcia figuro de la legenda mondo ĉirkaŭ Robin Hood.

 Literatura figuro 
Will Scarlet  estas unu el la lojalaj kunuloj de Robin Hood kaj - male al, ekzemple, damo Mariana aŭ monaĥo Tak (Friar Tuck) - aperas en tiu rolo en la plej fruaj Robin Hood-legendoj. Tamen, la nomo ne estis fiksita ĉe tiu tempo, tiel ke li ofte estis nomita Will ScarlockAnthony J. Pollard:  Imagining Robin Hood: the late-medieval stories in historical context ("Imagante Robin Hood: la malfrumezepokaj rakontoj en historia kunteksto"), eldonejo Routledge, 2004, ISBN 0-415-22308-3, paĝo 3 aŭ Will Scadlock.Jeffrey L. Singman: Robin Hood: the shaping of the legend ("Robin Hood: la formado de la legendo"), Greenwood Publishing Group, 1998, ISBN 0-313-30101-8, paĝo 141 Kompare kun la plej multaj aliaj mezepokaj heroaj rakontoj, La Robin Hood-legendoj estas karakterizitaj per la fakto ke la apogaj karakteroj havas siajn proprajn rekoneblajn rolojn kaj povas esti identigeblaj sub sia nomo dum longa tempodaŭro. Scarlet kaj la junulo Much , la muelista filo, kompare kun la altstatura amiko Johaneto (Little John), ludas nur pasivajn rolojn kaj malofte partoprenas en la agado, sed ili ĉiam ĉeestas, kaj iliaj nomoj jam estas menciitaj en la plej frua rakontoj de la legendo.Jeffrey L. Singman: Robin Hood: the shaping of the legend, vidu supre, paĝo 37

En la plej grava presita kolekto, A Gest of Robyn Hode, Scarlet aperas kune kun Much kiel la kunulo de Robin kiam la tri unue renkontas Johaneton.Stephen Th. Knight: Robin Hood: a mythic biography ("Robin Hood: mita biografio"), eldonejo Cornell University Press, 2003, ISBN 0-8014-3885-3, p 22 Ekde la jaro e 1600, la nombro da presitaj Robin Hood-rakontoj draste pliiĝis. Legopovo disvastiĝis en Anglio tiutempe, novaj junaj legantoj kreskis, Robin Hood-rakontoj aperis kiel dupaĝaj flugfolioj kaj en multaj versioj reprezentis ĉirkaŭ 25 bazajn rakontojn, inkluzive de la rakonto Robin Hood kaj Will Scarlet. Ŝi priskribas kiel Robin renkontas fremdulon vestitan en brile ruĝa, skarlata, vestaĵo, kaj venkas lin en batalo. La fremdulo montriĝas esti la kuzo de Robin, post kio Robin prenas lin en sian grupon da eksterleĝuloj en la Arbaro Sherwood. En rakonto titolita Robin Hood, Little John and Will Scarlet aŭ Robin Hood and the Prince of Aragon [Robin Hood kaj la Princo de Aragonio], la eksterleĝuloj liberigas la anglan reĝon Rikardo Leonkora, kiu estas en Londono sieĝata per la armeo de la Princo de Aragonio kaj liaj gigantoj. Skarlato geedziĝas kun la princino kaj rezultas esti la filo de la grafo de Maxfield.Jeffrey L. Singman: Robin Hood: the shaping of the legend, vidu supre, paĝoj 122–123 En kelkaj legendoj li estas prezentita kiel tre batalema, foje eĉ brutala, en kelkaj ankaŭ kiel parte lojala parenco de Robin. Tradicie, kiam la eksterleĝuloj estas prezentitaj kiel estante mezaĝaj, Scarlet ofte estas prezentita kiel juna aŭ juneca, foje en siaj adoleskaj jaroj. En la tradiciaj rakontoj, li estas pasia, impulsa kaj kolerema, sed havas amon por bonaj elegantaj vestaĵoj kaj ofte vidiĝas portanta ruĝan silkon. Li estas la plej sperta skermisto el la gajaj viroj, dum Robin Hood estas la plej sperta pafarkisto, kaj Johaneto la plej sperta baston-batalanto.

 Referencoj 

 Eksteraj ligiloj 
 anglalingva retejo pri la figuro

 Fontoj 
 Kreita laŭ materialo de pluraj lingvoversioj de la koncerna vikipedia teksto, unuavice la germana kaj iom angla kaj franca tekstoj, je la stato de 29-a de majo 2024.

Kategorio:Robin Hood
Kategorio:Mitaj roluloj
Kategorio:Fikciaj ŝtelistoj
Kategorio:Fikciaj arkpafistoj
Kategorio:Fikciaj britoj
Kategorio:Fikciuloj de la Mezepoko
Kategorio:Fikciuloj de la 12-a jarcento